Document ID: /roh_data/filtered/fineweb-2-filterrobots_roh.jsonl.gz/60161

Il Cussegl federal vul discutar l’emna proxima davart schluccadas dal shutdown. Il squitsch s’augmenta da pliras varts. Uschia pretendan plirs represchentants dals chantuns che las fatschentas possian puspè avrir lur portas l’entschatta da mars. Tranter quels sajan er commembers da la regenza dals chantuns Vallais, Genevra, Friburg e Zug – nua ch’i dat actualmain ils pli blers cas da corona. Quai rapporta la «Sonntagszeitung».
Er indrizs da sport, centers da fitness e bogns duajan lura puspè avrir, pretenda il directur da sanadad genevrin Mauro Poggia en il «Sonntagsblick». Tenor la «NZZ am Sonntag» pretendan Economiesuisse e l’Associaziun svizra da las patrunas e dals patruns schluccadas a partir dal prim da mars.